Viljandi raekoda

Viljandi raekoda on Viljandis aadressil Linnu tänav 2 asuv hoone, mida kasutab Viljandi linnavalitsus ja mida minevikus kasutas Viljandi raad. Ühe Viljandi esimese kivimaja ehitas 1768–1774 advokaat ja linna justiitsbürgermeister Nicolaus Otto. 1783. aastal üüris omanik oma hoone välja rentei ja Viljandi rae istungite tarbeks. 1820. aastal ostis linn hoone endale päriseks. 19. sajandi lõpupoole lisati hoonele torn. Vana raekoda ehitati ümber 1931. aastal arhitektide Johannes Fuksi ja insener Erich Ottingu rekonstruktsiooniprojekti järgi ning see oli esimene moodne raekoda Eesti Vabariigis. Raekoja kõrval asub endise Viljandi linnapea August Maramaa skulptuur. Juhan Muksi pannoo "Viljandi panoraam" Pärast raekoja ümberehituse valmimist tellis linnavalitsus maalikunstnik Juhan Muksilt suuremõõtmelise pannoomaali raekoja eeskoja tagaseinale. Maksma läks see linnale 459 krooni. Pannoo "Viljandi panoraam" valmis 1932. Stalinismi kõrgajal Eestis oleks Muksi maal äärepealt ahjus ära põletatud. Tänapäeval ripub Muksi maal raekoja teisel korrusel asuvas volikogusaalis. Galerii Viited